**48. LEHOLA-LEMBITU MÄNGUDE SULGPALLI JUHEND 2021**

 **I Eesmärk**

Arendada sulgpalli kui suurepärast spordiala kõigi Põhja-Sakala valla elanike hulgas. Populariseerida sportlikke eluviise piirkonna elanike hulgas. Selgitada välja paremad sulgpallimängijad individuaalselt.

**II Aeg ja koht**

Võistlus toimub **16. oktoobril** 2021 Suure-Jaani kooli võimlas algusega kell 11.00

**III Osavõtjad**

Lehola-Lembitu mängudest võivad osa võtta kõik Põhja-Sakala vallas alaliselt elavad kodanikud, nende lapsed ning täiskasvanud, kellel vähemalt üks vanematest elab valla territooriumil. Piirkond võib mängudel osaleda piiramatu arvu võistlejatega.

Mängitakse ainult naiste ja meeste arvestuses olenemata vanusest.

Iga võistleja vastutab oma tervisliku seisundi eest ise.

Osalejatel (alates 18. eluaastast) palun esitada COVID-tõend vaktsineerituse, läbipõdemise või tervishoiuteenuse osutaja poolt tehtud koroonatesti negatiivse tulemuse kohta.

**IV Võistluste süsteem**

Võistlussüsteem selgub kohapeal. Mängud toimuvad üldjuhul „kolmest parem” järgmistes võistlusklassides: naised ja mehed. Igast piirkonnast läheb üldarvestusse 2 parema naise ja 2 parema mehe tulemus.

**V Autasustamine**

Lehola–Lembitu mängude võistlusklasside parimaid autasustatakse järgmiselt: esimese koha võitjat karika ja diplomiga, teist ja kolmandat kohta medali ja diplomiga.

 **VI Üldist**

Kõik juhendis määratlemata küsimused lahendavad korraldajad kohapeal. Võistluste korraldaja on Põhja-Sakala Vallavalitsus.